Black Money
నల్లధన చెలామణి రద్దు సాధ్యమా?
న్యూఢిల్లీ, మే 9: భారత్‌లో నల్లధనం కట్టడి కార్యాచరణ మరింత గా అమలు కావాల్సిన అవసరం ఉందని, పెద్దనోట్ల రద్దువల్ల కొంతవరకూ మాత్రమే నల్లధనం కట్టడి అవుతుందని ఐక్య రాజ్యసమితి విభాగం ఎస్కాప్‌ తన నివేదికలో ప్రకటించింది. అయితే భారత్‌గత ఏడాది ప్రకటించిన పెద్దనోట్ల రద్దు వల్ల ఎక్కువ మందిని చట్టపరిధిలోకి, పన్నులరంగంలోకి తీసుకురా గలిగే అవకాశం ఏర్పుడిందని ఎస్కాప్‌ అభిప్రాయపడింది. అయితే భవిష్యత్తులో నల్లధన కట్టడి కార్యాచరణ ఇంతటితో ఆగిపోకూడదని, ఇప్పటివరకూ చేపట్టిన కార్యాచరణ కూడా ఏమాత్రం సరిపోదనం ఎస్కాప్‌ అంచనావేసింది. జిఎస్‌టి. స్వఛ్ఛంద ఆదాయ వెల్లడి పథకం వంటివి కొనసాగాల్సిన అవ సరం ఉందని అభిన్రపాయపడింది. అలాగే ఎక్కువ విలువలతో కూడిన లావాదేవీలను తరచూ నిశితంగా పరిశీలించాల్సిన అవసరం ఎంతో ఉందని యుఎన్‌ఎస్కాప్‌ అభిప్రాయపడింది. ఆసియా పసిఫిక్‌ప్రాంతంలోని ఆర్థిక సామాజిక సర్వే నివేదికలో ఎస్కాప్‌ పలు ఆసక్తికర విషయాలను వెల్లడించింది. నగదు రహిత ఆర్థిక వ్యవస్థను శరవేగంగా కదలడం మంచి పరిణామమేని నగదు లావాదేవీలపరంగా మరింతగా ప్రత్యా మ్నాయ మార్గాలను అన్వేషించి కుటుంబవాసుల్లో నగదుపై ఆధారపడటం తగ్గించి నగదు రహిత లావాదేవీలను ప్రోత్స హించాల్సిన అవసరం ఎంతో ఉందన్నారు. తక్కువ ఆర్థిక చేకూర్పు, తక్కువ ఆర్థిక అక్షరాస్యత కారణంగా మరింతగా డిజి టల్‌ లావాదేవీలు పెరగడంలేదని అభిప్రాయపడింది. భారత్‌ ఆర్థిక వ్యవస్థ స్థిరమయిన వృద్ధితో ఉంటుందని, 2017లో 7.1శాతంగా ఉంటుందని, 2018లో 7.5శాతంగా ఉంటుందని అంచనావేసింది. ప్రైవేటు ప్రభుత్వ వ్యయాలను పెంచడం వల్ల ఇన్‌ఫ్రారంగంలో కూడా ప్రభుత్వ వ్యయం పెరుగుతుందని వెల్ల డించింది. పెద్దనోట్ల రద్దు ప్రభావం ఆర్థికవ్యవస్థలో మార్పులు తెస్తుందని అభిప్రాయపడింది. ఇక ద్రవ్యోల్బణం కూడా 5.3 శాతం నుంచి 5.5శాతం వరకూ 2018 నాటికి చేరుతుందని వెల్లడించింది. ఆర్థికరంగంలో ఎదురవుతున్న సమస్యలు బ్యాంకింగ్‌రంగంలో రానిబాకీల రికవరీ వంటివి మరికొంత పటిష్టం కావాల్సిన అవసరం ఉందని అన్నారు. ఇదిలా ఉండగా సుమారు 770బిలియన్‌డాలర్లనల్లధనం భారత్‌ లో ప్రవేశించిందని, 2005-2014 మధ్య కాలంలో భారీమొత్తంలో నల్లధనం చేరిందని అంతర్జాతీయ ఆర్థిక సమీకృత సంస్థ (గ్లోబల్‌ ఫైనాన్షి యల్‌ ఇంటిగ్రిటీ) వెల్లడించింది. సుమారు 165 బిలి యన్‌ డాలర్ల అక్రమధనం అదేకాలంలో భారత్‌ దాటి వెళ్లిందని అంచనావేసింది. ఒక్క 2014 సంవత్సరం లోనే 101 బిలియన్‌ డాలర్ల నల్లధనం భారత్‌లో ప్రవే శించింది. 23బిలియన్‌ డాలర్లు భారత్‌ నుంచి వైదొలి గింది. అక్రమ ఆర్థిక లావాదేవీలు, నిధుల రాక వంటి వి ఎక్కువగా వర్ధమాన, అభివృద్ధి చెందుతున్న దేశాల నుంచే ఎక్కువఉందని ఈదేశాల ఆర్థిక వ్యవస్థల నుంచి వచ్చే నల్లధనం, అక్రమధనం మొత్తంగాచూస్తే 2014 లో లక్ష కోట్ల డాలర్ల వరకూ ఉంటుందని అంచనా. ఇక అక్రమధనం మొత్తంగాచూస్తే భారత్‌ మొత్తం వాణి జ్యం 5500.744 బిలియన్‌ డాలర్లలో మూడుశాతం అంటే 165బిలియన్‌ డాలర్లుగా ఉందనిఅంచనా వేసింది. ప్రభు త్వం అవసరమైన అన్నివనరులను వినియోగించివివిధ దర్యాప్తు ఏజెన్సీలతో వీటిని కట్టడిచేయాల్సిన అవసరం ఎంతో ఉందని జిఎఫ్‌ఐ అభిప్రాయపడింది. అన్నిబ్యాంకులు వాస్తవ లబ్ధిదారు లను గుర్తించాలని, తమతమ సంస్థల్లోని ఖాతాల్లో పూర్తి వివరాలను ఎప్పటికప్పుడు నిక్షిప్తం చేసుకోవాలని సూచించింది.